કળિયુગની અંદર ભગવાનના નામનું સંકીર્તન કરવાથી તરી જવાય છે. કળિયુગમાં ભગવાનનું નામ જપ જેવું સરળ અને શ્રેષ્ઠ બીજું કોઈપણ સાધન નથી. ગોસ્વામી તુલસીદાસજી બાલકાંડમાં મંત્રજાપનો મહિમા વર્ણવતાં કહે છે કે, અજામિલ, ગજેન્દ્ર (હાથી) તથા વેશ્યા પણ શ્રી હરિનાં નામનું સ્મરણ કરવાથી જ મુક્ત થયાં છે એટલું જ નહીં. પરંતુ ચારે યુગોમાં પણ સ્મરણ કરવાથી જે સૌ મુક્ત થયાં છે. નામનો જપ કરી જીવો શોક રહિત થયા છે. આવા ભયંકર કળિયુગમાં નામ જ કલ્પવૃક્ષ છે. કારણ કે તેનું સ્મરણ કરતાં જ જગતની સમગ્ર જંજાળો નાશ પામે છે. આ દુનિયાની અંદર મનુષ્ય જન્મ પામીને મુખ્ય કાર્ય મુક્તિ મેળવવાનું છે અનેક કાર્યો કર્યાં પરંતુ જો ભગવાન નામસ્મરણ ન થયું. મંત્રજાપ ન થઈ શક્યા તો મનુષ્ય જન્મ એળે ગયો કહેવાય. ખાવું-પીવું, હરવું, ફરવું પૈસા કમાવા એ કોઈ જીવન નથી.